CELEX: 32007R1501
Language: lv
Date: 2007-12-18
Title: Komisijas Regula (EK) Nr. 1501/2007 ( 2007. gada 18. decembris) par atļauju jaunā veidā izmantot endo-1,4-beta-ksilanāzi EC 3.2.1.8 ( Safizym X) kā barības piedevu (Dokuments attiecas uz EEZ)

19.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 333/57
            
         
      KOMISIJAS REGULA (EK) Nr. 1501/2007
   (2007. gada 18. decembris)
   par atļauju jaunā veidā izmantot endo-1,4-beta-ksilanāzi EC 3.2.1.8 (Safizym X) kā barības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 paredzēta atļauja dzīvnieku barības piedevu izmantošanai, kā arī pamatojums un kārtība šādas atļaujas piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu iesniegts pieteikums, lai saņemtu atļauju šīs regulas pielikumā minētajam preparātam. Pieteikumam bija pievienotas ziņas un dokumenti, kas prasīti Regulas (EK) Nr. 1831/2003 7. panta 3. punktā.
            
         
               (3)
            
            
               Pieteikums ir par jaunu izmantojuma veidu endo-1,4-beta-ksilanāzes EC 3.2.1.8 preparātam, ko iegūst no Trichoderma longibrachiatum (CNCM MA 6-10W) (Safizym X), kā barības piedevai pīlēm, kas klasificējams barības piedevu kategorijā “zootehniskās piedevas”.
            
         
               (4)
            
            
               Endo-1,4-beta-ksilanāzi EC 3.2.1.8, ko iegūst no Trichoderma longibrachiatum (CNCM MA 6-10W), ar Komisijas Regulu (EK) Nr. 1453/2004 (2) bija atļauts izmantot gaļas cāļu barībā bez termiņa ierobežojuma, ar Komisijas Regulu (EK) Nr. 943/2005 (3) tītaru nobarošanā bez termiņa ierobežojuma, ar Komisijas Regulu (EK) Nr. 1810/2005 (4) dējējvistām bez termiņa ierobežojuma, un ar Komisijas Regulu (EK) Nr. 497/2007 (5) to desmit gadus atļauts izmantot atšķirtu sivēnu barībā.
            
         
               (5)
            
            
               Tika iesniegti jauni dati, atbalstot pieteikumu to izmantot pīlēm. Eiropas Pārtikas nekaitīguma iestāde (turpmāk tekstā “iestāde”) 2007. gada 10. jūlija atzinumā secināja, ka endo-1,4-beta-ksilanāzes EC 3.2.1.8 preparātam, ko iegūst no Trichoderma longibrachiatum (CNCM MA 6-10W) (Safizym X), nav kaitīgas iedarbības uz dzīvnieku veselību, cilvēku veselību vai vidi (6). Atzinumā minēts arī tas, ka preparāts nerada nekādu citu risku, kas atbilstīgi Regulas (EK) Nr. 1831/2003 5. panta 2. punktam būtu par pamatu tam, lai aizliegtu minētās piedevas izmantošanu arī šai dzīvnieku kategorijai. Saskaņā ar minēto atzinumu minētais preparāts efektīvi veicina barības sagremošanu. Iestāde neuzskata, ka būtu vajadzīga īpaša prasība veikt uzraudzību pēc pārdošanas. Tā arī pārbaudīja ziņojumu par barībā iekļautas barības piedevas analīzes metodi, ko iesniedza Kopienas references laboratorija, kas izveidota ar Regulu (EK) Nr. 1831/2003.
            
         
               (6)
            
            
               Šā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj izmantot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts barības piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts izmantot kā dzīvnieku barības piedevu, ievērojot pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 18. decembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 269, 17.8.2004., 3. lpp.
   
      (3)  OV L 159, 22.6.2005., 6. lpp.
   
      (4)  OV L 291, 5.11.2005., 5. lpp. Regulā grozījumi izdarīti ar Regulu (EK) Nr. 184/2007 (OV L 63, 1.3.2007., 1. lpp.).
   
      (5)  OV L 117, 5.5.2007., 11. lpp.
   
      (6)  Zinātnes ekspertu grupas piedevu un produktu vai dzīvnieku barībā izmantoto vielu jautājumos atzinums par enzīmu preparāta Safizym X (endo-1,4-beta-ksilanāze) drošību un efektivitāti kā dzīvnieku barības piedevu pīlēm saskaņā ar Regulu (EK) Nr. 1831/2003. Pieņemts 2007. gada 10. jūlijā, The EFSA Journal (2007) 520, 1.–8. lpp.
   
      PIELIKUMS
      
                  Piedevas identifikācijas numurs
               
               
                  Atļaujas īpašnieka nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Kompleksās dzīvnieku barības ar mitruma saturu 12 % aktīvā vienība/kg
               
            
                  Zootehnisko piedevu kategorija. Funkcionālā grupa: gremošanas veicinātāji
               
            
                  4a1613
               
               
                  
                     Société Industrielle Lesaffre
                  
               
               
                  Endo-1,4-beta-ksilanāze
                  EC 3.2.1.8
                  (Safizym X)
               
               
                  
                               
                           
                           
                              Piedevas sastāvs
                              Endo-1,4-beta-ksilanāzes preparāts, kas iegūts no Trichoderma longibrachiatum (CNCM MA 6-10W) un kura minimālā aktivitāte ir:
                              
                                           
                                       
                                       
                                          pulverveidā: 70 000 IFP (1)/g
                                       
                                    
                                           
                                       
                                       
                                          šķidrā veidā: 7 000 IFP/ml
                                       
                                    
                        
                               
                           
                           
                              Aktīvās vielas raksturojums
                              Endo-1,4-beta-ksilanāze, kas iegūta no Trichoderma longibrachiatum (CNCM MA 6-10W)
                           
                        
                               
                           
                           
                              Analītiskā metode (2)
                              
                              Endo-1,4-beta-ksilanāzes reducējošo cukuru nosaka ar dinitrosalicilskābes reaģentu kolometrisko reakciju uz reducējošo cukuru daudzumu.
                           
                        
               
                  Pīles
               
               
                  —
               
               
                  700 IFP
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz 1 kg kompleksās barības – 2 800 IFP.
                           
                        
                              3.
                           
                           
                              Izmantošanai barības maisījumā, kas bagāts ar polisaharīdiem, kuri nav cietes polisaharīdi (galvenokārt arabinoksilāniem), piemēram, kas satur vairāk nekā 50 % kviešu.
                           
                        
               
                  8.1.2018
               
            
         (1)  1 IFP ir fermenta daudzums, kas 50 °C temperatūrā pie pH 4,8 vienā minūtē no auzu ksilāna šķeļ vienu (mikro)mol reducējošo cukuru (ksilozes ekvivalenti).
      
         (2)  Sīkāka informācija par analīzes metodi ir pieejama Kopienas references laboratorijas tīmekļa vietnē: www.irmm.jrc.be/crl-feed-additives